CELEX: 62007TJ0413
Language: sk
Date: 2009-02-11 00:00:00
Title: Rozsudok Súdu prvého stupňa (štvrtá komora) z 11. februára 2009. # Bayern Innovativ - Bayerische Gesellschaft für Innovation und Wissenstransfer mbH proti Úradu pre harmonizáciu vnútorného trhu (ochranné známky a vzory) (ÚHVT). # Ochranná známka Spoločenstva - Námietkové konanie - Prihláška obrazovej ochrannej známky Spoločenstva LifeScience - Skoršia obrazová ochranná známka Spoločenstva Life Sciences Partners - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 40/94. # Vec T-413/07.

Rozsudok Súdu prvého stupňa (štvrtá komora) z 11. februára 2009 – Bayern Innovativ/ÚHVT – Life Sciences Partners Perstock
            (LifeScience)
      (vec T‑413/07)
      „Ochranná známka Spoločenstva – Námietkové konanie – Prihláška obrazovej ochrannej známky Spoločenstva LifeScience – Skoršia obrazová ochranná známka Spoločenstva Life Sciences Partners – Relatívny dôvod zamietnutia – Pravdepodobnosť zámeny – Článok 8 ods. 1 písm. b) nariadenia (ES) č. 40/94“
      Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby
         – Pravdepodobnosť zámeny so skoršou ochrannou známkou [nariadenie Rady č. 40/94, článok 8 ods. 1 písm. b)] (pozri body 29,
         58)
      
      Predmet 
      
         
               Žaloba proti rozhodnutiu prvého odvolacieho senátu ÚHVT z 2. augusta 2007 (vec R 1545/2006‑1) týkajúcemu sa námietkového konania
                  medzi Life Sciences Partners Perstock NV a Bayern Innovativ – Bayerische Gesellschaft für Innovation und Wissenstransfer mbH
               
            Údaje týkajúce sa veci
      
               Prihlasovateľ ochrannej známky Spoločenstva:
            
            
               Bayern Innovativ – Bayerische Gesellschaft für Innovation und Wissenstransfer mbH
            
         
               Prihlasovaná ochranná známka Spoločenstva:
            
            
               obrazová ochranná známka zložená z farebného vyobrazenia špirálovej molekuly DNA, oválu a mriežky a obsahujúca slovný prvok
                  LifeScience napísaný nižšie pre výrobky a služby tried 16, 35, 36, 41 a 42 – prihláška č. 3585957
               
            
         
               Majiteľ ochrannej známky alebo označenia, ktoré je základom námietky:
            
            
               Life Sciences Partners Perstock NV
            
         
               Ochranná známka alebo označenie, ktoré je základom námietky:
            
            
               obrazová ochranná známka Spoločenstva zložená z vyobrazenia nahej ženy ovinutej molekulou DNA a obsahujúca slovný prvok Life
                  Sciences Partners pre služby tried 35 a 36 – prihláška č. 2136026
               
            
         
               Rozhodnutie námietkového oddelenia:
            
            
               vyhovenie námietke
            
         
               Rozhodnutie odvolacieho senátu:
            
            
               zamietnutie odvolania
            
         
      Výrok
      
         
                  1.
               
               
                  
               
               
                  	Žaloba sa zamieta.
               
            
         
                  2.
               
               
                  
               
               
                  	Spoločnosť Bayern Innovativ – Bayerische Gesellschaft für Innovation und Wissenstransfer mbH je povinná nahradiť trovy konania.